Temeljem članka 35. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19), članka 30. Statuta Općine Vladislavci („Službeni glasnik“ Općine Vladislavci broj 03/13, 3/17 i 2/18), a u svezi s člankom 48. stavak 3. Zakona o lokalnoj i područnoj (regionalnoj) samoupravi (Narodne novine broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) Općinsko vijeće Općine Vladislavci, na svojoj 23. sjednici održanoj dana 15. svibnja 2020. godine, donosi

**ODLUKU**

**izmjenama i dopunama Odluke o suglasnosti na provedbu ulaganja**

**na području Općine Vladislavci u 2020. godini**

Članak 1.

Odluka o suglasnosti na provedbu ulaganja na području Općine Vladislavci u 2020. godini („Službeni glasnik“ Općine Vladislavci br. 9/19) mijenja se i dopunjuje prema odredbama ove Odluke.

Članak 2.

Članak 1. Odluke o suglasnosti na provedbu ulaganja na području Općine Vladislavci u 2020. godini („Službeni glasnik“ Općine Vladislavci br. 9/19) mijenja se i sada glasi:

Ovom Odlukom daje se suglasnost na provedbu ulaganja i provedbu projekata na području Općine Vladislavci u 2020. godini, kako slijedi:

|  |  |  |  |  |
| --- | --- | --- | --- | --- |
| **R.br.** | **Opis ulaganja** | **Iznos u kunama** | **Povećanje**  **/smanjenje**  **U kunama** | **Novi plan**  **u kunama** |
|  | Projekt Wifi4EU, Uvođenje širokopojasnog interneta u centrima naselja | 150.000,00 | 0,00 | 150.000,00 |
|  | Projekt zapošljavanja žena „Zaželi bolji život u Općini Vladislavci“ | 1.139.811,30 | 0,00 | 1.139.811,30 |
|  | Projekt „Zajedno u zajednici“ | 949.837,49 | 0,00 | 949.837,49 |
|  | Projekt „pametni gradovi i općine“ – postavljanje info –touch display uređaja za prijavu komunalnih problema | 249.450,00 | 0,00 | 249.450,00 |
|  | Izgradnja kuće oproštaja u Dopsinu | 630.000,00 | +29.740,00 | 659.740,00 |
|  | Rekonstrukcija javne površine oko crkve Svetog Roka u Hrastinu | 105.000,00 | 0,00 | 105.000,00 |
|  | Rekonstrukcija pješačkih staza u naseljima Općine Vladislavci | 630.000,00 | 0,00 | 630.000,00 |
|  | Rekonstrukcija pješačkih staza do groblja u Vladislavcima | 136.500,00 | 0,00 | 136.500,00 |
|  | Rekonstrukcija parkirališta – prilagođavanje parkirališta za pristup osobama s invaliditetom ispred društvenog doma u ulici K. Tomislava 196a u Vladislavcima | 84.000,00 | 0,00 | 84.000,00 |
|  | Rekonstrukcija parkirališta – prilagođavanje parkirališta za pristup osobama s invaliditetom ispred društvenog doma u ulici E. Kiša 3a u Vladislavcima | 99.750,00 | 0,00 | 99.750,00 |
| **R.br.** | **Opis ulaganja** | **Iznos u kunama** | **Povećanje**  **/smanjenje**  **U kunama** | **Novi plan**  **u kunama** |
|  | Rekonstrukcija parkirališta – prilagođavanje parkirališta za pristup osobama s invaliditetom ispred nogometnog igrališta u Dopsinu | 257.250,00 | 0,00 | 257.250,00 |
|  | Izgradnja i opremanje dječjeg igrališta u Vladislavcima | 130.000,00 | 0,00 | 130.000,00 |
|  | Izgradnja javne rasvjete na ulasku u naselje Vladislavci | 195.300,00 | -87.770,00 | 107.530,00 |
|  | Sanacija i modernizacija javne rasvjete u dijelovima naselja Općine Vladislavci, II. faza | 105.000,00 | 0,00 | 105.000,00 |
|  | Rekonstrukcija i prenamjena zgrade društvenog doma (Hrvatski dom) u zgradu dječjeg vrtića i jaslica u Vladislavcima | 3.300.000,00 | 0,00 | 3.300.000,00 |
|  | Izgradnja ceste prema groblju naselju Dopsin | 1.248.217,03 | 0,00 | 1.248.217,03 |
|  | Rekonstrukcija građevine infrastrukturne namjene prometnog sustava cestovnog prometa, rekonstrukcija i dogradnja nerazvrstane ceste Krak 6 (put do groblja u Vladislavcima) | 1.469.530,79 | 0,00 | 1.469.530,79 |
|  | Rekonstrukcija krovišta objekta društvene namjene – zgrada općine , Kralja Tomislava 141, Vladislavci | 530.000,00 | 0,00 | 530.000,00 |
|  | Izrada projektne dokumentacije za izgradnju biciklističkih staza | 200.000,00 | 0,00 | 200.000,00 |
|  | **UKUPNO** | **11.609.646,61** | **58.030,00** | **11.551.616,64** |

Članak 3.

Članak 2. Odluke o suglasnosti na provedbu ulaganja na području Općine Vladislavci u 2020. godini („Službeni glasnik“ Općine Vladislavci br. 9/19) mijenja se i sada glasi:

Ovlašćuje se općinski načelnik da poduzme sve potrebne aktivnosti za provedbu ulaganja i projekata na području Općine Vladislavci za 2020. godinu, da provede sve postupke i potpiše svu potrebnu dokumentaciju za projekte i projekte ulaganja koji su predmet ove Odluke, primjerice: da provede postupke javne nabave, da potpiše sve potrebne ugovore za provedbu ulaganja iz članka 1., da primi sredstva, izvrši uplate sukladno potpisanim ugovorima, podnese izvješća i dr.

U postupcima jednostavne i javne nabave za nabave ukupne vrijednosti veće od 70.000,00 kuna, suglasnost na prijedlog odluke o odabiru najpovoljnije ponude daje Općinsko vijeće.

Nakon dobivene suglasnosti općinskog vijeća općinski načelnik donosi odluku o odabiru i zaključuje ugovor o jednostavnoj i javnoj nabavi.

Članak 4.

U Odluci o suglasnosti na provedbu ulaganja na području Općine Vladislavci u 2020. godini („Službeni glasnik“ Općine Vladislavci br. 9/19) članak 4. se briše.

Članak 5.

Ostale odredbe Odluke o suglasnosti na provedbu ulaganja na području Općine Vladislavci u 2020. godini („Službeni glasnik“ Općine Vladislavci br. 9/19) ostaju nepromijenjene.

Članak 6.

Ova Odluka stupa na snagu osmog dana od objave „Službenom glasniku“ Općine Vladislavci.

KLASA: 404-01/19-01/02

UR.BROJ: 2158/07-01-20-04

Vladislavci, 15. svibnja 2020.

Predsjednik

Općinskog Vijeća

Krunoslav Morović , v.r.